দুদক সূত্রে জানা যায়, কিশোরগঞ্জ জেলার মিঠামইন উপজেলায় নতুন সেনানিবাস স্থাপন, পানি উন্নয়ন বোর্ড, সড়ক ও জনপথ বিভাগের বিভিন্ন প্রকল্পের জমি অধিগ্রহণের জন্য প্রায় ৫০০ কোটি টাকা বরাদ্দ আসে। ২০১৭ সালের ৫ ডিসেম্বর জেলা হিসাব রক্ষণ কর্মকর্তা স্বাক্ষরিত পাঁচ কোটি টাকার একটি চেক ৬ ডিসেম্বর ভূমি অধিগ্রহণ শাখার কর্মচারীদের বেতন-ভাতা শিরোনামে চলতি হিসাবে জমা হয়। ওই দিনই একটি চেকের মাধ্যমে দুই কোটি টাকা এবং ৭ ডিসেম্বর একটি চেকের মাধ্যমে দুই কোটি ৯৪ লাখ টাকা মো. সেতাফুল ইসলাম উত্তোলন করেন। এ ছাড়া আরো ছয় লাখ টাকা তপন ইন্ডাস্ট্রিজের নামে একটি হিসাবে ব্যালেন্স ট্রান্সফার করেন তিনি।